Ұлы кезеңдердің болғанына куә боламыз
"Ұлы кезеңдердің болғанына куә боламыз" | "https://abai.kz/post/81164"
TITLE: Ұлы кезеңдердің болғанына куә боламыз
URL: https://abai.kz/post/81164
META: "Ұлы кезеңдердің болғанына куә боламыз" | "https://abai.kz/post/81164"
DATE: 22.11.2018
AUTHOR(s): Дәурен Бабамұратов
TOTAL WORDS: 178
TEXT: Мемлекет басшысының «Ұлы даланың жеті қыры» атты мақаласы «Рухани жаңғыру» бағдарламалық мақаласының жарасымды жалғасы іспетті. Тарихымызға үңілсек, қазақ халқының тарихында еліміздің еңбегінің ерекшелігін көрсететін ұлы кезеңдер болғанына куә боламыз. Ұлы даланы мекендеген дана бабаларымыз ғылым-білім саласында, тарихта ұлы істер жасаған. Тарихта терең із қалдырған ұлы керуен жолдары арқылы сауда-саттық жолдарын жасаған. Егер біз ХХІ ғасырда сол орта ғасырлардағы Ұлы мемлекеттің тұғырын қайтадан биікке көтергіміз келсе, онда біз сол кездердегідей қадамдар жасауымыз керек. Яғни біздер бүгін, сол кездердегідей ғылым-білімге, инновацияға барынша жақын болуымыз керек. Елбасы мақаласы елімізді білімге бағыттайды. Мемлекетіміздің даму тарихындағы бұл маңызды мақалада бұрын қол жеткізген тарихи жетістіктерімізді ХХІ ғасырда ұмытпауымыз керектігі туралы айтылған. Шынында да, егер ХХІ ғасырда үлкен жетістіктерге қол жеткізгіміз келсе, өткенімізге, тарихымызға терең үңілуіміз керек. Елбасы өзінің мақаласында халқымыздың тарихтағы жетістіктерін жіктеп, нақты көрсетіп берді. «Біз сол кездері жетістікке қалай жеттік? Қандай ұлы істер атқардық? Біз оған қандай қадамдар жасадық?» деген маңызды мәселенің барлығы мақалада бар. Қазақ топырағында туып-өскен халық ғылым-білімге, әлемдік өркениеттің өркендеуіне үлкен үлес қосқан. Елбасының мақаласы бұл сөзіміздің айқын айғағы бола алады. Дәурен Бабамұратов Алматы қаласы Қоғамдық кеңесінің мүшесі Abai.kz
